ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने ब्रिक्स राजनेताओं की रिट्रीट बैठक में भाग लिया
प्रधानमंत्री श्री नरेन्द्र मोदी ने 22 अगस्त 2023 को जोहान्सबर्ग के समर प्लेस में ब्रिक्स राजनेताओं की रिट्रीट बैठक में भाग लिया।
समर प्लेस पहुंचने पर, प्रधानमंत्री का दक्षिण अफ्रीका के राष्ट्रपति और 15वें ब्रिक्स शिखर सम्मेलन के अध्यक्ष महामहिम श्री सिरिल रामफोसा ने गर्मजोशी से स्वागत किया।
सीमित प्रारुप में आयोजित रिट्रीट बैठक ने राजनेताओं को एक अवसर प्रदान किया, ताकि वे वैश्विक विकास और वैश्विक चुनौतियों का समाधान ढूंढ़ने के लिए ब्रिक्स मंच का लाभ उठाने के तरीकों पर चर्चा कर सकें।
पूर्वोत्तर क्षेत्र विकास मंत्रालय
उत्तर पूर्वी क्षेत्र विकास मंत्रालय ने “हर घर ध्यान” अभियान के अंतर्गत ध्यान और मानसिक स्वास्थ्य पर एक घंटे का परिचय सत्र आयोजित किया
“आजादी का अमृत महोत्सव” के तत्त्वावधान में उत्तर पूर्वी क्षेत्र विकास मंत्रालय ने अपने अधिकारियों/स्टाफ के लिये नई दिल्ली स्थित विज्ञान भवन सौध में “हर घर ध्यान” अभियान के अंतर्गत ध्यान और मानसिक स्वास्थ्य पर एक घंटे का परिचय सत्र आयोजित किया।
सत्र का नेतृत्व आर्ट ऑफ लिविंग की सुश्री अरुणिमा सिन्हा और श्री सुयश राज शिवम् ने की।
सत्र के दौरान प्रतिभागियों को मानसिक और भावनात्मक स्वास्थ्य के प्रति जागरूक किया गया, उन्हें ध्यान की सरल व आसानी से अपनाई जाने वाली पद्धित से परिचित कराया गया तथा आत्मसुधार की निरंतर चलने वाली यात्रा के लिये अनेक जानकारियां प्रदान की गईं।
उत्तर पूर्वी क्षेत्र विकास मंत्रालय की कामना है कि वह निकट भविष्य में जीवन के हर वर्ग के लोगों के लिये ध्यान व मानसिक स्वास्थ्य के अभ्यास को नई ऊंचाइयों पर ले जाने का काम करे।
युवा कार्यक्रम एवं खेल मंत्रालय
अंतर्राष्ट्रीय महिला दिवस 2023 मनाने के लिए ‘खेलो इंडिया दस का दम’ टूर्नामेंट 10 शहरों में आयोजित किया जाएगा; शीर्ष महिला एथलीटों ने बालिकाओं को शुभकामनाएं दी हैं
युवा कार्यक्रम और खेल मंत्रालय का खेल विभाग 10 से 31 मार्च तक ‘खेलो इंडिया दस का दम’ टूर्नामेंट आयोजित करेगा, जो कि अंतर्राष्ट्रीय महिला दिवस 2023 मनाने के तहत आयोजित किया जाएगा। यह पहली बार हो रहा है कि अंतर्राष्ट्रीय महिला दिवस मनाने के लिए इस तरह की खेल पहल की जा रही है और केंद्रीय मंत्रालय ने इस टूर्नामेंट के आयोजन के लिए कुल 50 लाख रुपये के बजट को मंजूरी दी है।
केंद्रीय युवा कार्यक्रम एवं खेल मंत्री श्री अनुराग सिंह ठाकुर 10 मार्च को राष्ट्रीय राजधानी के जवाहरलाल नेहरू स्टेडियम में इस टूर्नामेंट के उद्घाटन समारोह में उपस्थित रहेंगे। इस टूर्नामेंट में 10 खेल शामिल हैं जो कि देश के 10 शहरों में आयोजित किए जाएंगे। लगभग 15000 महिला एथलीट इसमें भाग लेंगी।
भारतीय हॉकी स्टार रानी, मुक्केबाज निखत जरीन सहित देश की शीर्ष महिला एथलीटों ने इस टूर्नामेंट में भाग लेने वाली बालिकाओं के लिए अत्यंत प्रसन्नता व्यक्त करने वाले और उन्हें शुभकामनाएं देने वाले वीडियो पोस्ट किए हैं। कुछ जानी-मानी एथलीट भी चयनित स्थानों पर इस टूर्नामेंट में शामिल होंगी, जबकि इसमें उपलब्धि हासिल करने वाली महिला एथलीटों का अभिनंदन भी किया जाएगा। इस टूर्नामेंट का हिस्सा बनने वाले खेलों में ये शामिल हैं: खो खो, वुशु, कुश्ती, तलवारबाजी, तीरंदाजी, तैराकी, बास्केटबॉल, जूडो, एथलेटिक्स और योगासन।
इस टूर्नामेंट के आयोजन का मुख्य उद्देश्य उन महिला एथलीटों को उपयुक्त प्लेटफॉर्म प्रदान करना है जो राष्ट्रीय/राज्य स्तर की स्पर्धाओं में भाग लेने में असमर्थ रही थीं और इसके साथ ही इस टूर्नामेंट के आयोजन का उद्देश्य यह भी सुनिश्चित करना है कि विभिन्न प्रतिस्पर्धी खेल इनसे अब तक वंचित रहे भौगोलिक क्षेत्रों तक अवश्य ही पहुंच जाएं।
आयोजन स्थलों की सूची जानने के लिए यहां क्लिक करें।
गृह मंत्रालय
केन्द्रीय गृह एवं सहकारिता मंत्री श्री अमित शाह सोमवार को नई दिल्ली में 'ड्रग्स तस्करी एवं राष्ट्रीय सुरक्षा' पर क्षेत्रीय सम्मेलन की अध्यक्षता करेंगे
सम्मेलन के दौरान केन्द्रीय गृह मंत्री के नेतृत्व में NCB द्वारा सभी राज्यों के ANTF के साथ समन्वय से देश के विभिन्न हिस्सों में 1 लाख 44 हजार किलोग्राम से अधिक मादक पदार्थो को नष्ट किया जाएगा
प्रधानमंत्री श्री नरेन्द्र मोदी के नेतृत्व में सरकार ने नशामुक्त भारत बनाने के लिए नशीली दवाओं के खिलाफ जीरो टॉलरेंस की नीति अपनाई है
1 जून, 2022 से 15 जुलाई, 2023 तक NCB की सभी क्षेत्रीय इकाईयों तथा राज्यों के ANTF ने मिलकर लगभग 9,580 करोड़ रुपये मूल्य के करीब 8,76,554 किलो ग्राम जब्त मादक पदार्थो को नष्ट करने में सफलता प्राप्त की है, जो लक्ष्य से 11 गुना से भी अधिक है
सोमवार, 17 जुलाई को होने वाले विनष्टीकरण के साथ ही एक वर्ष में नष्ट किए गए मादक पदार्थों की मात्रा करीब 10 लाख किलोग्राम हो जाएगी जिसका मूल्य लगभग 12 हजार करोड़ रुपये है
प्रधानमंत्री श्री नरेन्द्र मोदी जी के नशामुक्त भारत के स्वप्न को साकार करने के लिए यह विशेष विनष्टीकरण अभियान इसी उत्साह और तत्परता के साथ आगे भी सक्रिय रूप से जारी रहेगा
केन्द्रीय गृह एवं सहकारिता मंत्री श्री अमित शाह सोमवार को नई दिल्ली में 'ड्रग्स तस्करी एवं राष्ट्रीय सुरक्षा' पर क्षेत्रीय सम्मेलन की अध्यक्षता करेंगे। सम्मेलन के दौरान श्री अमित शाह के नेतृत्व में नारकोटिक्स कंट्रोल ब्यूरो  द्वारा सभी राज्यों के एंटी नारकोटिक्स टास्क फ़ोर्स  के साथ समन्वय से देश के विभिन्न हिस्सों में लगभग 2,416 करोड़ रुपये मूल्य के 1 लाख 44 हज़ार किलोग्राम से अधिक मादक पदार्थो को नष्ट किया जाएगा। नष्ट किए जाने वाले मादक पदार्थों में एनसीबी की हैदराबाद इकाई द्वारा 6590 किलोग्राम, इंदौर द्वारा 822 किलोग्राम और जम्मू द्वारा 356 किलोग्राम नशीले पदार्थ नष्ट किए जाएँगे। इसके साथ ही विभिन्न राज्यों की विधि प्रवर्तन एजेंसीज द्वारा असम में 1,486 किलोग्राम, चंड़ीगढ़ में 229 किलोग्राम, गोवा में 25 किलोग्राम, गुजरात में 4,277 किलोग्राम, हरियाणा में 2,458 किलोग्राम, जम्मू और कश्मीर में 4,069 किलोग्राम, मध्य प्रदेश में 1,03,884 किलोग्राम, महाराष्ट्र में 159 किलोग्राम, त्रिपुरा में 1,803 किलोग्राम और उत्तर प्रदेश में 4,049 किलोग्राम समेत कुल 1,44,122 किलोग्राम मादक पदार्थो का विनष्टीकरण किया जायेगा।
प्रधानमंत्री श्री नरेन्द्र मोदी के नेतृत्व में सरकार ने नशामुक्त भारत बनाने के लिए नशीली दवाओं के खिलाफ जीरो टॉलरेंस की नीति अपनाई है। 01 जून 2022 से 15 जुलाई, 2023 तक NCB की सभी क्षेत्रीय इकाईयों तथा राज्यों के ANTF ने मिलकर करीब 8,76,554 किलो ग्राम जब्त मादक पदार्थो को नष्ट करने में सफलता प्राप्त की है, जो लक्ष्य से 11 गुना से भी अधिक है। नष्ट किए गए इन मादक पदार्थों का मूल्य लगभग 9,580 करोड़ रुपये है।
सोमवार, 17 जुलाई को होने वाले विनष्टीकरण के साथ ही एक वर्ष में नष्ट किए गए मादक पदार्थों की मात्रा करीब 10 लाख किलोग्राम हो जाएगी जिसका मूल्य लगभग 12 हजार करोड़ रुपये है। प्रधानमंत्री श्री नरेन्द्र मोदी जी के नशामुक्त भारत के स्वप्न को साकार करने के लिए यह विशेष विनष्टीकरण अभियान इसी उत्साह और तत्परता के साथ आगे भी सक्रिय रूप से जारी रहेगा।
संघ लोक सेवा आयोग
सिविल सेवा  परीक्षा, 2021 का परिणाम, उन उम्मीदवारों के लिए जिन्हें भारतीय वन सेवा  परीक्षा, 2021 में प्रवेश के लिए अर्हक घोषित किया गया है
दिनांक 10 अक्तूबर, 2021 को आयोजित सिविल सेवा  परीक्षा, 2021 के माध्यम से लिए गए स्क्रीनिंग टेस्ट के आधार पर, निम्नलिखित अनुक्रमांक वाले उम्मीदवारों ने भारतीय वन सेवा  परीक्षा, 2021 में प्रवेश के लिए अर्हता प्राप्त कर ली है।
इन उम्मीदवारों की उम्मीदवारी अनंतिम है। परीक्षा की नियमावली के अनुसार, इन सभी उम्मीदवारों को भारतीय वन सेवा  परीक्षा, 2021 के लिएविस्तृत आवेदन प्रपत्र-I में पुन: आवेदन करना होगा। डीएएफ-I को भरने तथा जमा करने की तारीखों तथा इससे संबंधित महत्वपूर्ण अनुदेशों की घोषणा, आयोग की वेबसाइट के माध्यम से यथासमय की जाएगी।
उम्मीदवारों को यह भी सूचित किया जाता है कि सिविल सेवा  परीक्षा,2021 के माध्यम से लिए गए स्क्रीनिंग टेस्ट के अंक, कट-ऑफ अंक और उत्तर कुंजी, भारतीय वन सेवा परीक्षा, 2021 की समस्त प्रक्रिया के पूरा होने अर्थात् भारतीय वन सेवा परीक्षा, 2021 का अंतिम परिणाम घोषित किए जाने के बाद ही आयोग की वेबसाइट https://upsconline.nic.in पर अपलोड किए जाएंगे।
संघ लोक सेवा आयोग का एक सुविधा केन्द्र है, जो आयोग परिसर में परीक्षा हॉल भवन के पास स्थित है। उम्मीदवार, उपर्युक्त परीक्षा के अपने परिणाम के बारे में कोई भी जानकारी/स्पष्टीकरण आयोग के उक्त सुविधा केन्द्र से, व्यक्तिगत रूप से अथवा टेलीफोन नं. 011-23385271, 011-23098543 या 011-23381125 पर सभी कार्य दिवसों में प्रात: 10.00 बजे से सायं 5.00 बजे के बीच प्राप्त कर सकते हैं। उम्मीदवार, संघ लोक सेवा आयोग की वेबसाइट https://upsconline.nic.inके माध्यम से भी अपने परिणाम से संबंधित सूचना प्राप्त कर सकते हैं।
परिणाम के लिए यहाँ क्लिक करें:
<><><><>
SNC/RR
(Visitor Counter : 405
विद्युत मंत्रालय
आरईसी को ‘महारत्न’ कंपनी का दर्जा मिला
आरईसी को एक ‘महारत्न’ केन्द्रीय सार्वजनिक क्षेत्र के उद्यम का दर्जा दिया गया है। इस प्रकार, आरईसी को संचालन और वित्तीय मामलों में अपेक्षाकृत अधिक स्वायत्तता प्रदान की गई है। वित्त मंत्रालय के अंतर्गत आने वाले लोक उद्यम विभाग की ओर से इस आशय का एक आदेश कल जारी किया गया। वर्ष 1969 में स्थापित, आरईसी एक गैर – बैंकिंग वित्तीय कंपनी  है, जो देश भर में बिजली क्षेत्र के वित्तपोषण और विकास पर ध्यान केंद्रित करती है।
आरईसी को 'महारत्न' का दर्जा दिए जाने से कंपनी के बोर्ड को वित्तीय निर्णय लेने के दौरान बढ़ी हुई शक्तियां हासिल होंगी। एक ‘महारत्न’ केन्द्रीय सार्वजनिक क्षेत्र के उद्यम  का बोर्ड वित्तीय संयुक्त उद्यम और पूर्ण स्वामित्व वाली सहायक कंपनियों को शुरू करने के लिए इक्विटी निवेश कर सकता है और भारत एवं विदेशों में विलय तथा अधिग्रहण कर सकता है। इस विलय तथा अधिग्रहण की सीमा संबंधित सीपीएसई की शुद्ध संपत्ति  के 15 प्रतिशत हिस्से और एक परियोजना में 5,000 करोड़ रुपये तक सीमित होती है। बोर्ड कार्मिक एवं मानव संसाधन प्रबंधन और प्रशिक्षण से संबंधित योजनाओं की संरचना और कार्यान्वयन भी कर सकता है। ‘महारत्न’ के इस दर्जे के साथ, आरईसी अन्य बातों के अलावा प्रौद्योगिकी आधारित संयुक्त उद्यम या अन्य रणनीतिक गठजोड़ में भी कदम रख सकता है।
आरईसी के सीएमडी श्री विवेक कुमार देवांगन ने कहा कि आरईसी ने वैश्विक कोविड-19 महामारी के दौरान भी अपनी अनुकूलन क्षमता, लचीलेपन और लगातार प्रदर्शन के कारण यह उपलब्धि हासिल की है। श्री देवांगन ने कहा, “वित्तीय वर्ष 2022 में, आरईसी ने अपनी किफायती संसाधन प्रबंधन और मजबूत वित्तीय नीतियों के कारण, 10,046 करोड़ रुपये का अपना अब तक का सबसे अधिक शुद्ध लाभ कमाया और 50,986 करोड़ रुपये की शुद्ध संपत्ति  अर्जित की। आरईसी ने डीडीयूजीजेवाई और सौभाग्य जैसी भारत सरकार की प्रमुख योजनाओं की सफलता में महत्वपूर्ण भूमिका निभाई है और देश में ग्रामीण एवं घरेलू विद्युतीकरण के लक्ष्य को हासिल करने में योगदान दिया है। आरईसी वर्तमान में वित्तीय और संचालन संबंधी समस्याओं को दूर करते हुए वितरण क्षेत्र में सुधार के लिए संशोधित वितरण क्षेत्र योजना  के लिए नोडल एजेंसी की भूमिका निभा रहा है। हम अपने उन सभी हितधारकों को धन्यवाद देते हैं जिन्होंने इस कंपनी पर अपना भरोसा जताया है। विशेष रूप से हमारे उन कर्मचारियों को, जिन्होंने हमारे संचालन के पांच दशकों से अधिक समय तक अपना अटूट समर्थन दिया है। हम विद्युत मंत्रालय के प्रति हार्दिक आभार व्यक्त करते हैं जिसका मार्गदर्शन और समर्थन इस उपलब्धि को संभव बनाने में बेहद महत्वपूर्ण रहा है।”
रसायन एवं उर्वरक मंत्रालय
कोविड - 19 के कारण बढ़ती मांग को पूरा करने के लिए बंगाल केमिकल्स एंड फार्मास्युटिकल लिमिटेड ने एक दिन में फेनोल की 51,960 बोतलों के उत्पादन का रिकॉर्ड बनाया
कोविड महामारी की शुरुआत से फेनोल की मासिक बिक्री बढ़कर 4.5 से 6 करोड़ रुपये तक पहुँची
रसायन और उर्वरक मंत्रालय के तहत सार्वजनिक क्षेत्र के उद्यम, बंगाल केमिकल्स एंड फ़ार्मास्यूटिकल लिमिटेड  ने कोविड-19 महामारी के कारण बढ़ती मांग को पूरा करने के लिए अपने उत्पादन की मात्रा में वृद्धि की है। कंपनी ने एक दिन में फेनोल की 51,960 बोतलों का उत्पादन करके एक नया रिकॉर्ड बनाया है। यह उपलब्धि पश्चिम बंगाल के उत्तर 24-परगना स्थित बीपीसीएल इकाई, पनिहाटी को हासिल हुई है।
केंद्रीय रसायन और उर्वरक मंत्री श्री डी. वी. सदानंद गौड़ा ने कंपनी के प्रबंधन और कर्मचारियों को सर्वाधिक उत्पादन का रिकॉर्ड बनाने के लिए बधाई दी है।
बीसीपीएल के निदेशक  श्री पी. एम. चंद्रैया ने कहा, "बीसीपीएल के 120 साल पुराने इतिहास का यह सर्वोच्च रिकॉर्ड है। जुलाई 2020 में हमने एक दिन में फेनोल की 38,000 बोतलों का उत्पादन करने में कामयाबी हासिल की थी। एक महीने के समय में कंपनी ने अपनी उत्पादन क्षमता में वृद्धि की है और अब एक ही दिन में फेनोल की 50,000 से अधिक बोतलों का उत्पादन किया जा सकता है। 23 अगस्त, 2020 को 51,960 बोतलों का उत्पादन किया गया।“
बीसीपीएल ने कहा कि कंपनी कोविड -19 महामारी से पहले प्रति दिन 15,000 बोतलों का उत्पादन करती थी। "फेनोल की मासिक बिक्री 3 से 3.5 करोड़ रुपये के बीच थी। कोविड प्रकोप के बाद बिक्री एक महीने में 4.5 से 6 करोड़ रुपये तक पहुंच गयी, जो उत्पाद की भारी मांग का स्पष्ट संकेत देती है।"
कोविड -19 महामारी का मुकाबला करते हुए कर्मचारी, इस सफाई उत्पाद की भारी मांग को पूरा करने के लिए 20 अक्टूबर  तक दो पालियों में काम करेंगे, जिसमें सभी रविवार और छुट्टियां भी शामिल हैं।
बंगाल केमिकल्स एंड फार्मास्युटिकल लिमिटेड, भारत की पहली फार्मास्युटिकल कंपनी है जो कई घरेलु, फार्मा और औद्योगिक उत्पादों का निर्माण करती है।
महिला एवं बाल विकास मंत्रालय
डॉ. मुंजापारा महेंद्रभाई ने महिला एवं बाल विकास मंत्रालय में राज्य मंत्री के रूप में कार्यभार ग्रहण किया
डॉ. मुंजापारा महेंद्रभाई ने आज यहां महिला एवं बाल विकास मंत्रालय में राज्य मंत्री के रूप में कार्यभार ग्रहण किया। महिला एवं बाल विकास मंत्रालय के अलावा, उन्हें आयुष मंत्रालय में राज्य मंत्री का पोर्टफोलियो भी सौंपा गया है। इस अवसर पर मंत्रालय के वरिष्ठ अधिकारी उपस्थित थे।
डॉ. महेंद्रभाई गुजरात के सुरेंद्रनगर निर्वाचन क्षेत्र से 17वीं लोकसभा के लिए बतौर सांसद चुने गए थे।
मंत्री ने गुजरात विश्वविद्यालय से सामान्य चिकित्सा और चिकित्साशास्त्र में एमडी किया है। अपने राजनीतिक जीवन से पहले, डॉ. महेंद्रभाई का गुजरात में बतौर कार्डियोलॉजिस्ट और मेडिसिन के प्रोफेसर के रूप में एक विशिष्ट करियर था।
विज्ञान एवं प्रौद्योगिकी मंत्रालय
बाइकर्स के लिए अच्छी खबर
दिल्ली स्थित एक स्टार्टअप द्वारा विकसित प्रदूषण रोधी हेलमेट टू-व्हीलर सवारों को स्वच्छ हवा में सांस लेने में मदद कर सकता है। शेलिओस टेक्नोलैब्स द्वारा विकसित इस हेलमेट में एक ब्लूटूथ-सक्षम ऐप है जो सवार को यह बताता है कि हेलमेट को कब सफाई की आवश्यकता है।
इस स्टार्टअप को विज्ञान और प्रौद्योगिकी विभाग  से सीड फंडिंग प्राप्त हुई है और इसे विज्ञान और प्रौद्योगिकी उद्यमी पार्क  नोएडा में तैयार किया गया है।
उन्होंने हेलमेट के लिए अग्रणी ओरिजनल इक्विपमेंट मैन्युफेक्चर्स  के साथ कमर्शियलाइजेशन डील्स की थीं। इस उत्पाद को टेक्नॉलजी रेडिनेस लेवल  लेवल-9 पर उपयोगिता पेटेंट प्रदान किया गया है और अब इसे देश के सभी हिस्सों में 4500 रुपए की कीमत पर बेचा जा रहा है। उत्पाद के उपयोगकर्ताओं में पूरे भारत में व्यक्तिगत सवार शामिल हैं और अगले संस्करण के लिए, शेलिओस ने उत्पाद के व्यावसायीकरण के लिए रॉयल एनफील्ड मोटरसाइकिलों के साथ भागीदारी की है।
शेलिओस टेक्नोलैब्स के संस्थापकों ने हवा की गुणवत्ता के संकट के दौरान बाइकर्स के सामने आने वाली चुनौतियों को पहचानते हुए उनका समाधान निकाला है। उदाहरण के तौर पर दिल्ली को सर्दियों के महीनों में इसी तरह की वायु गुणवत्ता संबंधी चुनौतियों का सामना करना पड़ता है।
संस्थापकों में से एक, अमित पाठक ने कहा, “हम सड़कों पर हवा की खराब गुणवत्ता के चलते लोगों के स्वास्थ्य पर पड़ रहे बुरे असर से परेशान थे। खास तौर पर लाखों दोपहिया सवार जो लंबे समय तक इस जोखिम में रहते हैं और हवा में पार्टिकुलेट मैटर और वाहनों के उत्सर्जन के बीच सांस लेकर दोहरी मार झेलते हैं।"
हेलमेट का नाम पुरोस रखा गया है और यह वायु शुद्ध करने वाले यंत्रों के साथ तैयार किया गया है जिसमें स्टार्टअप के पेटेंट इनोवेशन्स जैसे एक ब्रशलेस डीसी  ब्लोअर फैन, उच्च दक्षता वाले पार्टिकुलेट एयर  फिल्टर झिल्ली, इलेक्ट्रॉनिक सर्किट, और माइक्रोयूएसबी चार्जिंग पोर्ट को एकीकृत किया गया है। हेलमेट के पिछले हिस्से में लगा शुद्धिकरण सिस्टम बाहर से आने वाले सभी पार्टिकुलेट मैटर को पकड़ लेता है और बाइकर तक पहुंचने से पहले हवा को साफ कर देता है।
सरकार द्वारा निर्धारित सभी अनिवार्य मानकों का पालन करते हुए 1.5 किलोग्राम का यह हेलमेट प्रदूषण से पैदा जोखिम में 80 प्रतिशत से अधिक की कमी सुनिश्चित करता है।
एमजी/एएम/पीके/वाईबी
(Visitor Counter : 296
नीति आयोग
नीति आयोग ने महिला उद्यमिता प्लेटफॉर्म  को बढ़ावा देने के लिए सुशांत सिंह राजपूत के साथ आशय पत्र पर हस्ताक्षर किये
अभिनेता और उद्यमी श्री सुशांत सिंह राजपूत नीति आयोग की महिला उद्यमी पहल का समर्थन करेंगे, महिलाओं के नेतृत्व वाले स्टार्ट-अप्स को वित्त पोषित करेंगे, भीम एप के उपयोग को बढ़ावा देंगे
नीति आयोग ने आज जाने-माने अभिनेता और उद्यमी श्री सुशांत सिंह राजपूत के साथ अपनी महत्वपूर्ण पहल महिला उद्यमिता प्लेटफॉर्म  के सहयोग और समर्थन के आशय पत्र पर हस्ताक्षर करने की घोषणा की है।
नीति आयोग के मुख्य कार्यकारी अधिकारी  श्री अभिताभ कांत की उपस्थिति में नीति आयोग की सलाहकार  सुश्री अन्ना रॉय और श्री सुशांत सिंह राजपूत ने इस समझौते पर हस्ताक्षर किये। सरकार की पहलों को लोकप्रिय बनाने में आदर्श युवाओं को शामिल करने के महत्व को रेखांकित करते हुए श्री अमिताभ कांत ने कहा, ‘नीति आयोग ने हमेशा सरकार की विभिन्न नीतियों तक युवाओं की पहुंच बनाने और उन्हें इनके साथ जोड़ने के महत्व पर बल दिया है। अपने कार्यों से और युवा आदर्श के रूप में श्री सुशांत सिंह राजपूत ऊर्जावान लोगों को देश की वर्तमान विकास गाथा में शामिल करेंगे। डब्ल्यूईपी के दूत के तौर पर इस साझेदारी से देश की महिलाओं के लिये ऊर्जावान उद्यमिता पारिस्थितिकी तंत्र के अनुकूल वातावरण तैयार करने के हमारे अभियान में मदद मिलेगी। डब्ल्यूईपी में पहले से ही 1,000 से अधिक महिला उद्यमी शामिल हैं।’
नीति आयोग के साथ अपने सहयोग पर प्रतिक्रिया देते हुए श्री सुशांत सिंह राजपूत ने कहा, ‘मैं नीति आयोग से जुड़कर और देश की परिवर्तन यात्रा का हिस्सा बनने पर सम्मानित महसूस कर रहा हूं। नीति आयोग महिला उद्यमिता मंच और सरल डिजिटल भुगतान एप भीम शुरू कर नकदी रहित अर्थव्यवस्था में क्रांति लाने के जरिये हमारे देश की लाखों महिलाओं को सशक्त कर असाधारण कार्य कर रहा है। दूत के रूप में मुझे डिजिटल भारत अभियान का प्रचार करने और देश की महिला उद्यमियों का समर्थन करने का अवसर प्राप्त हुआ है।’
श्री राजपूत नीति आयोग के डिजिटल भुगतान अभियान का भी प्रचार करेंगे, जिससे देश नकदी रहित अर्थव्यवस्था में परिवर्तित होगा। अभिनेता महिला उद्यमिता प्लेटफॉर्म का प्रचार करने तथा भारत इन्टरफेस फॉर मनी  एप के उपयोग को बढ़ावा देने के नीति आयोग के विभिन्न वीडियो, प्रिंट और सोशल मीडिया के अभियानों में नजर आएंगे।
वे भारत परिवर्तनकारी महिला पुरस्कार 2018 का प्रचार करने में भी नीति आयोग की सहायता करेंगे। इस वर्ष के पुरस्कार का विषय ‘महिलाएं और उद्यमिता’ है और वर्तमान में इसके लिए नामांकन किया जा रहा है।
लोगों और समुदायों को सशक्त बनाने के समेकित दृष्टिकोण के साथ इस साझेदारी से सम्मिलित, डिजिटल रूप में सशक्त उद्यमी भारत के निर्माण में सरकार की प्रतिबद्धता पर बल देने के लिए नीति आयोग और श्री सुशांत सिंह राजपूत मिलकर कार्य करेंगे।
श्री सुशांत सिंह राजपूत और श्री वरूण माथुर हाल ही में शुरू की गई अपनी कंपनी इन्साइ वेंचर्स के जरिये 20 करोड़ रुपये का अलग कोष स्थापित करेंगे, जिससे महिला उद्यमियों द्वारा शुरू किये गये स्टार्ट-अप्स में निवेश किया जाएगा।
नीति आयोग का महिला उद्यमिता प्लेटफॉर्म  8 मार्च, 2018 को अंतर्राष्ट्रीय महिला दिवस के अवसर पर शुरू किया गया था। इस पहल का उद्देश्य महिलाओं की उद्यमिता क्षमताओं को समझकर, नवाचार के पहलों को बढ़ावा देकर और उनके कारोबार के लिए लंबी अवधि की स्थायी रणनीति तैयार कर देशभर में महिलाओं के लिए पारिस्थितिकी तंत्र का निर्माण करना है। इसका लक्ष्य उद्योग सहयोग में सहायक नेटवर्क, साझेदारियों, सलाहकारों और साथियों से साथियों का सम्पर्क के जरिये ऊर्जावान उद्यमिता पारिस्थितिकी तंत्र को सशक्त बनाना है।
रक्षा मंत्रालय
वाइस चीफ ऑफ आर्मी स्टाफ ने उत्तरी कमान में आगे के क्षेत्रों का दौरा
वाइस चीफ ऑफ आर्मी स्टाफ  लेफ्टिनेंट जनरल सीपी मोहंती नियंत्रण रेखा और भीतरी इलाकों में मौजूदा सुरक्षा स्थिति की समीक्षा के लिए केंद्र शासित प्रदेश जम्मू एवं कश्मीर में उत्तरी कमान के अग्रिम क्षेत्रों की तीन दिवसीय यात्रा पर हैं। इस यात्रा के दौरान वाइस चीफ ऑफ आर्मी स्टाफ को फॉर्मेशन और युनिट कमांडरों द्वारा अभियानगत तैयारियों, प्रौद्योगिकी के इस्तेमाल और विभिन्न सुरक्षा बलों, नागरिक प्रशासन और स्थानीय आबादी के बीच तालमेल के पहलुओं के बारे में जानकारी दी जा रही है। सेना उप प्रमुख ने सैनिकों के साथ बातचीत की और नियंत्रण रेखा के पार से किसी भी नापाक गतिविधि का जवाब देने और भीतरी इलाकों में शांति बनाए रखने के लिए निरंतर खुफिया आधारित समन्वित ऑपेरशन चलाने की जरूरत पर जोर दिया। उप प्रमुख ने वर्तमान कोविड-19 महामारी के बावजूद युद्ध सबंधी तैयारी की उच्च स्थिति को बनाए रखने के प्रयासों की सराहना की। उन्होंने कोविड-19 महामारी की चुनौतियों से उबरने के राष्ट्रीय प्रयास में भारतीय सेना की प्रतिबद्धता को दोहराया ।
अपनी यात्रा के अंतिम चरण में, वाइस चीफ ने ऊधमपुर में उत्तरी कमान मुख्यालय का दौरा किया, जहां उन्हें जम्मू-कश्मीर और लेह के केंद्र शासित प्रदेशों में भारतीय सेना द्वारा की गई गतिविधियों के समूचे आयाम के बारे में जानकारी दी गई। वीसीओएस ने सभी सुरक्षा एजेंसियों विशेष रूप से उत्तरी कमान, वायु सेना, अर्द्धसैनिक बलों, नागरिक प्रशासन और क्षेत्र में सक्रिय केंद्रीय पुलिस संगठनों के बीच सहयोग और तालमेल को बढ़ावा देने की सराहना की। सेना उप प्रमुख ने सभी रैंकों से आह्वान किया कि वे क्षेत्र में शांति और विकास के युग में प्रवेश के लिए एक सुरक्षित और शांतिपूर्ण माहौल बनाने के लिए पेशेवर तरीके से अपने कार्यों को जारी रखें।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 172.68 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 10.98 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,72,68,90,400
|
|
शेष टीके
|
|
10,98,57,832
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 172.68 करोड़  से अधिक खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 10.98 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान के तहत टीके की अब तक 185.90 करोड़ से अधिक खुराक दी जा चुकी हैं
- भारत में फिलहाल 10,889 सक्रिय मामले
- सक्रिय मामले वर्तमान में 0.03 प्रतिशत
- संक्रमण से मुक्त होने की दर 98.76 प्रतिशत
- बीते 24 घंटे में 946 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 4,25,04,329 हुई
- बीते 24 घंटे में देश में 796 नये मामले दर्ज किये गए
- दैनिक पॉजिटिविटी दर 0.20 प्रतिशत
- साप्ताहिक पॉजिटिविटी दर 0.24 प्रतिशत
- अब तक कुल 79.45 करोड़ जांच की गयी; बीते 24 घंटे में 4,06,251 जांच की गई
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
राष्ट्रपति सचिवालय
भूटान के संसदीय शिष्टमंडल ने राष्ट्रपति से भेंट की
भूटान की नेशनल असेंबली के अध्यक्ष वांगचुक नामग्याल के नेतृत्व में एक संसदीय शिष्टमंडल ने आज  राष्ट्रपति भवन में भारत की राष्ट्रपति श्रीमती द्रौपदी मुर्मु से भेंट की।
राष्ट्रपति ने इस शिष्टमंडल का स्वागत किया। उन्होंने कहा कि हम भारत और भूटान के बीच बहुमुखी और अद्वितीय मित्रता को काफी महत्व देते हैं। भारत सरकार भूटान के लोगों की आकांक्षाओं और प्राथमिकताओं के अनुरूप भूटान के साथ अपने उत्कृष्ट द्विपक्षीय सहयोग का विस्तार करने के लिए प्रतिबद्ध है। राष्ट्रपति ने आगे कहा कि भूटान की शाही सरकार को सभी के लिए समृद्धि की अपनी सोच को साकार करने में सहायता करने के लिए भारत, भूटान के साथ द्विपक्षीय सहयोग के नए रास्ते खोल रहा है। इनमें अंतरिक्ष सहयोग, स्मार्ट कृषि, युवा व खेल, स्टार्ट-अप्स, नवीकरणीय ऊर्जा और डिजिटल विकास शामिल है।
राष्ट्रपति ने कहा कि इस साल भूटान एलडीसी  देशों के समूह से आगे निकल जाएगा और 2034 तक उच्च आय वाली एक अर्थव्यवस्था बनने की राह पर होगा। उन्होंने कहा कि इस रास्ते पर आगे बढ़ते हुए भूटान को भारत के रूप में हमेशा एक विश्वसनीय मित्र का साथ मिलेगा।
प्रधानमंत्री कार्यालय
देश डॉ. ए पी जे अब्दुल कलाम को उनकी जयंती पर सलाम करता है
पीएम श्री नरेंद्र मोदी ने श्रद्धांजलि दी
प्रधानमंत्री श्री नरेंद्र मोदी ने आज पूरर्व राष्ट्रपति डॉ. ए पी जे अब्दुल कलाम को उनकी जयंती पर श्रद्धांजलि दी।
श्री मोदी ने कहा, “श्री कलाम ने 21 वीं सदी में सशक्त और आधुनिक भारत के बारे में सपना देखा और इसे हासिल करने के लिए अपना पूरा जीवन लगा दिया। उनका अनुकरणीय जीवन हर भारतीय के लिए एक प्रेरणाश्रोत है।”
डॉ. एपीजे अब्दुल कलाम जी को उनकी जयंती पर विनम्र श्रद्धांजलि। उन्होंने 21वीं सदी के सक्षम और समर्थ भारत का सपना देखा और इस दिशा में अपना विशिष्ट योगदान दिया। उनका आदर्श जीवन देशवासियों को सदैव प्रेरित करता रहेगा।
प्रधानमंत्री कार्यालय
प्रधानमंत्री ने गुजरात में सड़क दुर्घटना के कारण हुए जानमाल के नुकसान पर शोक व्यक्त किया
पीड़ितों के लिए अनुग्रह राशि की घोषणा की
प्रधानमंत्री श्री नरेन्द्र मोदी ने गुजरात के आणंद जिले में सड़क दुर्घटना के कारण हुए जानमाल के नुकसान पर शोक व्यक्त किया है। उन्होंने पीड़ितों के लिए अनुग्रह राशि की भी घोषणा की।
प्रधानमंत्री कार्यालय ने ट्वीट किया, “गुजरात के आणंद जिले में सड़क दुर्घटना के कारण हुए जानमाल के नुकसान पर व्यथित हूं। उन लोगों के प्रति संवेदना जिन्होंने अपने प्रियजनों को खो दिया। प्रत्येक मृतकों के परिजन को पीएमएनआरएफ से दो लाख रुपये की अनुग्रह राशि उपलब्ध कराई जाएगी: PM @narendramodi"
एमजी/एएम/एसकेजे/डीसी
(